Care este calitatea pe care o apreciați la cei din jur? Prima dintre ele?

Prima dintre ele, atunci când ea există, credința în Dumnezeu și asumarea cu onestitate a tot ceea ce faci în viața ta, a ceea ce înseamnă fundamnetul creștin pentru viața noastră. Onestitatea în asumarea publică și nu în spatele ușilor închise sau religiozitate, ci credința reală.

Care este trăsătura care vă caracterizează în cea mai mare măsură?

Cea pe care am menționat-o mai devreme.

Un roman care v-a marcat?

Aș spune că... pentru mine, ca pentru fiecare, au fost mai multe lucruri care m-au marcat. Sunt etape diferite din viață. La începuturi, pentru mine Alexandre Dumas a fost foarte important și a rămas important, însă sunt lucruri pe care le spunem public, sunt lucruri pe care nu le spunem public. Sunt lucruri pe care le voi spune odată.

Strategia și măsurile NATO pun Republica Moldova la adăpost?

Într-o anumită măsură, nu integral, și acest efort de recuperare și efortul autoasumat al Republii Moldova încă nu sunt pe deplin asiguratoare. Ăsta e motivul pentru care acest efort de asigurare a ireversibilității drumului european pentru Republica Moldova trebuie continuat foarte serios.

Există posibilitatea ca în viitorul apropiat România să se învecineze cu Federația Rusă?

Teoretic, în această regiune a lumii, orice este posibil. În mod practic, nu cred.

Pe o scară de la 1 la 10, cât de prudenți au fost liderii NATO în relația cu Rusia?

Ca voce comună, aș spune că gradul de prudență a fost mult mai scăzut decât la nivel individual, în anumite situații. Voi spune că, fără să dau note, am fost mulțumit de gradul de angajament și incisivitate în relația cu Federația Rusă.

Cât de rezervați?

Aș spune că o treime reprezintă un anumit gen de prudență și dorință de dialog. Se poate 3.

Pe o scară de la 1 la 10, cât de curajoși au fost liderii NATO în relație cu Rusia?

Restul care se situează la nivelul cifrei 7.

Distanța actuală dintre Budapesta și Europa vă duce cu gândul la Budapesta din vremea lui Bela Kun?

N-aș face în niciun caz o astfel de comparație, există însă niște semnale îngrijorătoare pentru familia euro-atlantică.

Care este cel mai mare risc în coordonarea politicii externe a unei țări?

O lipsă de armonie între instituțiile în plan intern.

Ați colaborat cu președintele Băsescu în elaborarea strategiei de comisar european al României?

A existat un dialog atunci când s-a stabilit propunerea domnului Cioloș pentru un nou mandat de Agricultură.